En kjempehyggelig leilighet midt i Firenze! Vi tilbrakte to netter her i sommer, og er svært fornøyde. Bedre beliggenhet kan man nesten ikke få, og det er overraskende stille med tanke på at man er midt i sentrum. Leiligheten er ganske liten, men perfekt til to personer. Bra at det er air condition, det er et must i Firenze på sommeren. Det beste er likevel den fantastiske takterrassen på ca 20 kvm. Dersom jeg skal komme med noen kritiske bemerkninger må det være at dusjen ikke holder samme temperatur hele tiden, det veksler mellom varmt og kaldt. I tillegg syns jeg utsjekking klokken 10 er litt tidlig. Uansett kjempefornøyd, og bor her gjerne igjen ved en senere anledning!